Командирът на Военноморските сили контраадмирал Митко Петев награди с предметни награди и грамоти 32-ма военнослужещи и цивилни служители, постигнали отлични резултати и показали висок професионализъм при изпълнение на служебните си задължения. Официалната церемония се състоя днес, 9 август, в Щаба на ВМС по случай празника на Военноморските сили. Осем военнослужещи и цивилни служители също бяха удостоени днес с награди от областния управител на Варненска област и кмета на град Варна. Отличията им бяха връчени за проявен висок професионализъм, отлична тактическа и специална подготовка и за постигнати високи резултати при изпълнение на служебните си задължения.